Alžbeta Ferencová (lekárka)

MUDr. Alžbeta Ferencová, rod. Picková (* 14. september 1915, Liptovský Svätý Mikuláš† 20. november 1944, Kremnička) bola slovenská lekárka a protifašistická odbojárka, účastníčka Slovenského národného povstania (SNP).

V roku 1939 spromovala na Lekárskej fakulte Slovenskej univerzity v Bratislave (LF SU), pričom počas štúdia bola aktívnou členkou Spolku socialistických akademikov. Následne pôsobila na Internej klinike LF SU. Od júla 1941 do apríla 1942 a neskôr v auguste 1944 bola asistentkou v Štátnom zdravotnom a sociálnom ústave.

Do SNP sa zapojila ako lekárka Štátnej diagnostickej stanice a šéflekárka partizánskej brigády Za slobodu Slovanov (Druhá československá partizánska brigáda),„Veľa hrdinstva a obetavosti prejavili ženy, ktoré sa zapojili do Slovenského národného povstania ako lekárky, zdravotné sestry, ošetrovateľky. Mnohé z nich po prechode do hôr poskytovali lekársku a ošetrovateľskú službu raneným bojovníkom. [...] Za všetky spomeňme aspoň MUDr. Magdu Novú, MUDr. Alžbetu Ferencovú, Boženu Kulichovú-Lackovú, Jolanu Herzkovú, Žofiu Lehotskú, Eleonóru Hlubockú.“ s ktorou ustúpila do hôr, pričom „[o]betavo pomáhala pri ošetrovaní a liečení povstalcov a civilného obyvateľstva.“ V novembri 1944 padla do zajatia, bola väznená na Krajskom súde v Banskej Bystrici a napokon zavraždená fašistami v masakri v Kremničke, a to napriek tomu, že v tom čase bola v treťom trimestri tehotenstva.

 Poznámky 

 Referencie 

Kategória:Osobnosti z Liptovského Mikuláša
Kategória:Slovenskí lekári
Kategória:Osobnosti SNP
Kategória:Popravení zastrelením
Kategória:Absolventi Lekárskej fakulty Univerzity Komenského v Bratislave